หุ้นดีดตัวขึ้นปิดร่วงเล็กน้อย1.31จุด
ตลาดหุ้นวันที่ 13 พ.ค. ปิดที่ระดับ 1,084.96&nbsp; จุด&nbsp; ลดลง 1.31 จุด หรือ&nbsp; -0.12%&nbsp; มูลค่าการซื้อขาย 28,738.34 ล้านบาท
13 พ.ค. 2554

ตลาดหุ้นวันที่ 13 พ.ค. ปิดที่ระดับ 1,084.96  จุด  ลดลง 1.31 จุด หรือ  -0.12%  มูลค่าการซื้อขาย 28,738.34 ล้านบาท
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า ภาพรวมตลาดหุ้นวันนี้แกว่งตัวตามแรงขายทำกำไรในหุ้นขนาดเล็กออกมาค่อนข้างมาก  แต่ตลาดได้แรงซื้อหุ้นปตท.กลับเข้ามาช่วยหนุนดัชนีปิดลดลงเพียงเล็กน้อย แต่มูลค่าการซื้อขายบางลง เนื่องจากตลาดจะหยุดทำการในวันจันทร์ที่ 16 และ 17 พ.ค. ทำให้นักลงทุนขายเพื่อลดความเสี่ยงออกมา
นอกจากนี้ในวันที่ 19 พ.ค.กลุ่มคนเสื้อแดงจะชุมนุมครบรอบ 1 ปีสลายการชุมนุมที่เซ็นทรัลเวิลด์  ซึ่งมองว่าปัจจัยในประเทศมีน้ำหนักน้อยกว่าปัจจัยต่างประเทศ โดยตลาดหุ้นต่างประเทศช่วงนี้ก็แกว่งตัวผันผวน  แนวโน้มสัปดาห์หน้าจึงยังต้องติดตามทิศทางตลาดหุ้นต่างประเทศเป็นหลัก โดยมองกรอบดัชนีอยู่ที่ 1,075-1,113 จุด
5 อันดับหุ้นที่มีมูลค่าการซื้อขายสูงสุด ได้แก่ 
PTT มูลค่าการซื้อขาย 1,640.68 ล้านบาท ปิดที่  361 บาท บวก 1 บาท หรือ 0.28%BANPU มูลค่าการซื้อขาย 1,466.97 ล้านบาท ปิดที่ 736  บาท ลดลง 8 บาท หรือ -1.08%    CPF มูลค่าการซื้อขาย  1,079.60 ล้านบาท ปิดที่  32 บาท บวก 0.25 บาท หรือ  0.79%  BBL มูลค่าการซื้อขาย   1,020.09 ล้านบาท ปิดที่  163.50 บาท ลดลง  0.50 บาท หรือ -0.30%  PTTCH มูลค่าการซื้อขาย  968.56 ล้านบาท ปิดที่  157 บาท บวก 1 บาท หรือ  0.64%